Το Ιερό στην ποίηση του Τάσου Λειβαδίτη
Creators: name: Τριανταφυλλίδου, Σεβαστή Δημητρίου
Publisher: name: Aristotle University of Thessaloniki
Year: 2022
Subjects: Ιερό
Ποίηση
Λειβαδίτης
Sanctuary
Poetry
Livaditis

description: Με την παρούσα εργασία θα γίνει μια απόπειρα ανίχνευσης του «Ιερού στην ποίηση του Τάσου Λειβαδίτη». Θα διατρέξουμε ακροθιγώς μέσα στο ιστορικό συγκείμενο που επηρέασε την ποιητική γραφή του Λειβαδίτη και θα αναλύσουμε περισσότερο το περικείμενο της ποιητικής του γραφής. Στόχος της ανά χείρας εργασίας είναι να αναδείξει μέσα από τα ποιητικά συμφραζόμενα όλες εκείνες τις πηγές, τα μοτίβα και τους τρόπους που τον χαρακτηρίζουν ως έναν βαθιά λυρικό και υπαρξιακό ποιητή. Χωρίς να παραγνωρίζουμε καθόλου την πολιτική του ποίηση και πώς άλλωστε, αφού αυτή διατρέχει όλη την ποιητική του παρουσία, θα επιμείνουμε σε αυτά τα στοιχεία που προσδίδουν θρησκευτικότητα στο έργο του. Ξεκινώντας λοιπόν από τα βιογραφικά – εργογραφικά του στοιχεία, θα διερευνήσουμε στοιχεία μιας συγκεκριμένης ποιητικής με θρησκευτικές αποχρώσεις και θα περιηγηθούμε εξελικτικά πάντα στο υπαρξιακό του τοπίο. Με γνώμονα πρωταρχικά τις ίδιες τις απόψεις του Λειβαδίτη για τον σκοπό της τέχνης αλλά και τα χαρακτηριστικά της θρησκευτικότητας στη μοντέρνα λογοτεχνική παραγωγή και την εντύπωση τους στην ποιητική του, θα προβληματιστούμε για την αφομοίωση του Ιερού στην ποιητική γραφή, την αποτύπωση της θρησκευτικότητας στα ποιήματα-κυρίως της τρίτης περιόδου- αλλά και τον τρόπο που αντιμετώπισε κειμενικά έννοιες που παραπέμπουν στην Θεολογική σημασία του Ιερού. Με μέθοδο πάντα κειμενοκεντρική θα αποπειραθούμε να αναπτύξουμε την λυρική «Θεολογία» του Λειβαδίτη σε όλες τις ποιητικές φάσεις δίνοντας, όμως έμφαση στην τρίτη περίοδο της ποιητικής του δημιουργίας. Ο μεταφυσικός προσανατολισμός και οι διαφορετικές αισθητικές του αναζητήσεις των τελευταίων δεκαετιών, θα είναι το ζητούμενο σε όλη την τρέχουσα εργασία. Εν κατακλείδι, η προβληματική αυτής της εργασίας θα επιχειρήσει να καταλήξει σε θέσεις και συμπεράσματα που οδηγούν στην κατάδειξη της υπαρξιακής-μεταφυσικής οπτικής του ποιητή
description: With the present study, an attempt will be made to detect the "Sanctuary in the poetry of Tassos Livaditis". We will go straight into the historical context that influenced the poetic writing of Livaditis and we will analyze more the context of his poetic writing. The aim of this work is to highlight through the poetic contexts all those sources, motives and ways that characterizes him as a deeply lyrical and existential poet. Without ignoring at all his political poetry since it runs through his entire poetic presence, we will insist on these elements that give religiousness to his work. So, starting from his biographical-ergographic elements, we will explore elements of a specific poetry with religious nuances and we will go evolutionarily through its existential landscape. Based primarily on Livaditis's own perspectives on the purpose of art but also on the characteristics of religiousness in modern literary production and their presence on his poetry, we will reflect on the assimilation of the Sanctuary in poetic writing, the depiction of religiousness in the poems -especially of the third period- but also the way he dealt with textual concepts that refer to the Theological significance of the Sanctuary. We will try to develop the lyric “Theology ”by Livaditis in all poetic phases, but emphasizing the third period of his poetic creation. The metaphysical orientation and the different aesthetic pursuits of the last decades, will be the demand throughout the current study. In conclusion, the reflection of this study will be to reach positions and conclusions that lead to the demonstration of the existential-metaphysical perspective of the poet